Alden H. Miller

Alden Holmes MILLER (4a de Februaro, 1906 – 9a de Oktobro, 1965) estis usona ornitologo kaj direktoro de la Muzeo de Vertebra Zoologio ĉe la Universitato de Kalifornio ĉe Berkeley dum 25 jaroj. Li publikigis pli ol 250 artikolojn pri la biologio, distribuo kaj taksonomio de birdoj, kaj funkciis kiel prezidanto de la Usona Unio de Ornitologoj (1953-1955) kaj la Internacia Komisiono pri Zoologia Nomenklaturo (1964-1965), kaj kiel redaktisto de The Condor de 1939 ĝis sia morto. Li estis membro de la Nacia Akademio de Sciencoj.

Kariero
Alden Miller naskiĝis en Los-Anĝeleso, Kalifornio, filo de Loye H. Miller, fama profesoro kaj esploristo. Li studis en la Universitato de Kalifornio en Los-Anĝeleso kaj poste en Berkeley, kie gradiĝis en Biologio en 1928 kaj doktoriĝis en Biologio en 1930 sub Joseph Grinnell. Dek jarojn poste li sukcedis Grinnell kiel direktoro de la Muzeo de Vertebrula Zoologio. Li famis pro siaj studoj pri Lanius (la plej granda genro de laniedoj) kaj pri junkuloj. Li ricevis la Brewster-Medalon pro siaj kontribuoj al ornitologio. La aliro de Miller al kolekto-bazita esplorado uzis "konceptojn, teoriojn, praktikojn, ilojn kaj teknologiojn el la laboratorio, muzeo kaj naturo." 

Miller superrigardis ĉirkaŭ 30 doktorajn studentojn kaj 15 magistrajn studentojn, multaj el kiuj fariĝis famaj ornitologoj memstare. Inter liaj doktoriĝantaj studentoj estis Charles G. Sibley, kiu kunevoluigis la taksonomion de birdoj de Sibley-Ahlquist; la aŭtoron kaj naturprotektiston A. Starker Leopold; kaj Richard C. Banks, fondinton de la Ornithological Council.

Libroj
(kun Joseph Grinnell)
(kun Robert C. Stebbins)

 Referencoj 

Eksteraj ligiloj
Alden H. Miller artikolaro ĉe la Reta Arkivo de Kalifornio

Kategorio:Usonaj ornitologoj
Kategorio:Usonaj zoologoj